Andrea Komšić

Andrea Komšić (s. 4. toukokuuta 1996 Kiseljak, Bosnia ja Hertsegovina) on kroatialainen alppihiihtäjä, joka edustaa SK Nordis -seuraa.

Schladmingin MM-kilpailuissa 2013 Komšić sijoittui superalppiyhdistetyssä 31:nneksi, syöksylaskussa 36:nneksi ja pujottelussa 47:nneksi. Sotšin olympialaisissa 2014 hän sijoittui pujottelussa 33:nneksi ja suurpujottelussa 35:nneksi. Vailin / Beaver Creekin MM-kilpailuissa 2015 Komšić sijoittui alppiyhdistetyssä 19:nneksi, supersuurpujottelussa 36:nneksi, syöksylaskussa 37:nneksi ja suurpujottelussa 44:nneksi.

Alppihiihdon maailmancupissa Komšić kilpaili ensimmäisen kerran Zagrebin pujottelussa tammikuussa 2013 ja on sijoittunut parhaimmillaan 37:nneksi Altenmarktin superalppiyhdistetyssä tammikuussa 2014.

Lähteet 

Kroatialaiset alppihiihtäjät
Vuonna 1996 syntyneet
Elävät henkilöt